b"\n_START_ARTICLE_\nManuel Asian Bejarano\n_START_SECTION_\nTraject\xc3\xb2ria\n_START_PARAGRAPH_\nVa comen\xc3\xa7ar a destacar a l'equip de la seua ciutat natal, per passar al Sevilla FC en categoria juvenil. Despr\xc3\xa9s de militar en els diversos equips de l'entitat, la temporada 96/97 debuta en primera divisi\xc3\xb3, tot disputant 4 partits eixe any, en que el Sevilla baixava a Segona._NEWLINE_No va tenir continu\xc3\xaftat al conjunt sevill\xc3\xa0 i la 97/98 la passa entre el CD Badajoz, on tot just juga 6 partits, i el Real M\xc3\xbarcia. La seg\xc3\xbcent recala a l'Elx CF, on gaudeix de m\xc3\xa9s minuts, tot signant una campanya discreta. Despr\xc3\xa9s de passar de nou pel Sevilla B, la temporada 00/01 juga amb el San Fernando, de Segona B, on recupera la titularitat i disputa 31 partits._NEWLINE_El bon paper al San Fernando fa que l'altre conjunt de la capital andalusa el fitxe. Asian passa al Real Betis B, sent titular en les dues campanyes que hi roman (01/03), per\xc3\xb2 sense pujar al primer equip. L'estiu del 2003 fitxa per l'H\xc3\xa8rcules CF. A Alacant qualla una primera bona temporada, mentre la segona seria m\xc3\xa9s irregular._NEWLINE_Al final de la temporada 04/05 deixa l'H\xc3\xa8rcules i recala al CD D\xc3\xa9nia, de la Tercera valenciana. Ac\xc3\xad romandria una temporada abans de tornar a Andalusia per militar a Los Palacios, un modest equip sevill\xc3\xa0 de Tercera Divisi\xc3\xb3."